**Pripremila: Bernarda Majstorović**

**Bog u iskustvu kršćanskih svetaca i svjedoka vjere**

**istraživački rad za 4. raz. SŠ**

**Napomena:**

Zadatak je zamišljen kao istraživački rad.

Prvi dio (zadatak A) je personaliziran za svakog učenika (ovdje je kao primjer učenik Matija).

U drugom dijelu (zadatak B) učenik sam bira sveca ili je učenicima ponuđeno 20-tak svetaca i svjedoka vjere (ovisno koliko je učenika u razredu) između kojih učenici izvlačenjem biraju o kojem će svecu istraživati.

Ako učenik nosi narodno ime (nema ime po nekom svecu), za zadatak A2. može sam odabrati nekog sveca kojeg će istražiti.

**Upute za učenike**:

Na A4 papiru (ili u word dokumentu) napisati svoje ime, prezime i razred te staviti naslov:

*Bog u iskustvu kršćanskih svetaca i svjedoka vjere*

Nakon toga potražiti informacije i odgovoriti na pitanja u Zadatku A i Zadatku B. Količina teksta treba biti najmanje jedna, a najviše tri A4 stranice (za oba zadatka zajedno). Odgovori trebaju biti rezultat više različitih izvora i vlastitog promišljanja. Obavezno na kraju navesti izvore podataka.

**Zadatak A**:

A1. Što znači ime Matija?

A2. Odaberi jednog sveca:

*sv. Matija apostol, sv. Matt Talbot*

Odgovori na pitanja o svecu:

Tko je bio? Kad je živio?

Zašto je važan? Po čemu može biti uzor u vjeri?

Tvoj kratki osvrt (razmišljanje) o njemu (dvije-tri rečenice).

**Zadatak B**:

svetac ili svjedok vjere: *(učenik izvlačenjem bira o kojem će svecu istraživati)*

B3. Odgovori na pitanja:

Tko je bio? Kad je živio?

Zašto je važan? Po čemu može biti uzor u vjeri?

Tvoj kratki osvrt (razmišljanje) o njemu (dvije-tri rečenice).

**Vrjednovanje:**

Svaka sastavnica vrednovanja nosi 1 bod, ukupno je 10 bodova.

U općem dojmu vrjednuje se urednost, preglednost te jesu li napisani: naslov, ime i prezime, razred, izvori podataka.

Izračun ocjene je: bodovi/2

Razine ostvarenosti kriterija:

|  |  |  |
| --- | --- | --- |
|  | 1 | 0 |
| **dovršenost** | Sva pitanja su odgovorena i odgovori su potpuni.Navedeni su dva ili više izvora podataka za jedan zadatak. | Na dio pitanja je odgovoreno ili su odgovori nepotpuni.Naveden je samo jedan ili nijedan izvor podataka za jedan zadatak. |
| **točnost podataka** | Sadržaj je u potpunosti točan. | Sadržaj je djelomično točan. |
| **trud uložen u izvršavanje zadataka** | Odgovori sadrže dovoljno podataka i dovoljno su obrazloženi. | Odgovori sadrže premalo podataka ili su nedovoljno obrazloženi. |
| **trud uložen u opći dojam** | Rad je pregledan, rukopis je čitak, nema pogrešaka u pisanju.Stavljeno je ime i prezime, razred i naslov. | Rad je nepregledan, rukopis je mjestimično nečitak i neuredan, ima dosta pogrešaka u pisanju.Nedostaje ime i prezime ili naslov. |

|  |  |  |  |
| --- | --- | --- | --- |
|  | **dovršenost** | **točnost podataka** | **uložen trud** |
| **zad. A1.** |  |  |  |
| **zad A2.** |  |  |  |
| **zad B3.** |  |  |  |
| **opći dojam** |  |
|  |  | **bodovi ukupno =**  |
|  |  | **OCJENA:** **(bodovi/2)** |